
Parlamentul  României

Camera  Deputaţilor
 Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

          Bucureşti, 13.10.2011                                             Bucureşti, 13.10.2011               

                    Nr.26/252                                                             Nr.28/228
BIROULUI  PERMANENT

AL

CAMEREI DEPUTAŢILOR,

Vă înaintăm raportul comun asupra proiectului de Lege  privind aprobarea Ordonanţei de urgenţă a Guvernului nr.32/2011 pentru modificarea şi completarea unor acte normative din domeniul sănătăţii  (PLx 357/2011).
În raport de obiectul şi conţinutul său, proiectul de lege  face parte din categoria legilor organice în conformitate cu prevederile articolului 73 din Constituţia României, republicată.

                PREŞEDINTE,                               PREŞEDINTE,

   VASILE GHERASIM                        RODICA NASSAR

Parlamentul  României

Camera  Deputaţilor
Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

              Bucureşti, 13.10.2011                                         Bucureşti, 13.10.2011               

                        Nr.26/252                                                          Nr.28/ 228
RAPORT COMUN
asupra proiectului de Lege  privind aprobarea Ordonanţei de urgenţă a Guvernului nr.32/2011 pentru modificarea şi completarea unor acte normative din domeniul sănătăţii
(PLx 357/2011)
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate, prin adresa nr.PL.x 357 din 23 mai 2011, cu dezbaterea pe fond, în procedură de urgenţă, a proiectului de Lege  privind aprobarea Ordonanţei de urgenţă a Guvernului nr.32/2011 pentru modificarea şi completarea unor acte normative din domeniul sănătăţii (PLx 357/2011).

Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.


Senatul a adoptat proiectul legislativ în şedinţa din 18 mai 2011, în condiţiile art.115 alin.(5) teza a III-a din Constituţia României, republicată.

Proiectul de lege face parte din categoria legilor organice, potrivit art. 73 din Constituţia României, republicată.
La întocmirea prezentului raport comun Comisiile au avut în vedere:
· avizul favorabil al Consiliului Legislativ (nr.360/24.03.2011);

· avizul favorabil al Comisiei juridice, de disciplină şi imunităţi (nr. Plx 357/2011 din 1 iunie 2011);
· avizul favorabil al Comisiei pentru buget, finanţe şi bănci (nr.22/238/01.06.2011).
· punctul de vedere al Ministerului Sănătăţii nr.57958/11.10.2011.

Proiectul de lege are ca obiect de reglementare modificarea şi completarea unor acte normative din domeniul sănătăţii, respectiv a Legii nr.95/2006 privind reforma în domeniul sănătăţii, cu modificările şi completările ulterioare, şi a Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către administraţiile publice locale, cu modificările şi completările ulterioare. Se asigură rezolvarea problemelor de sănătate ale populaţiei cu grad ridicat de complexitate în asistenţa medicală prespitalicească în scopul eficientizării utilizării fondurilor alocate.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege, în şedinţa din 7 iunie 2011. La lucrările comisiei au fost prezenţi 30 deputaţi, din totalul de 30 membri ai comisiei. Raportul comisiei a fost adoptat cu unanimitate de voturi. In urma dezbaterilor membrii Comisiei pentru administraţie publică, amenajarea teritoriului şi echilibru ecologic, au hotărât să propună plenului Camerei Deputaţilor  adoptarea proiectului de lege în forma adoptată de Senat.
În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei pentru sănătate şi familie au examinat proiectul de Lege, în şedinţa din 12 octombrie 2011. La lucrările comisiei au fost prezenţi 14 deputaţi, din totalul de 17 membri ai comisiei. 
Din partea Ministerului Sănătăţii a participat domnul secretar de stat Cristian Anton Irimie. 
Raportul comisiei a fost adoptat cu majoritate de voturi (6 voturi pentru, 2 voturi împotrivă şi 2 abţineri). 
Comisia pentru sănătate şi familie a hotărât să propună plenului Camerei Deputaţilor adoptarea proiectului de lege în forma adoptată de Senat.
În urma dezbaterilor , cele două comisii au hotărât să propună plenului Camerei Deputaţilor adoptarea proiectului de Lege  privind aprobarea Ordonanţei de urgenţă a Guvernului nr.32/2011 pentru modificarea şi completarea unor acte normative din domeniul sănătăţii (PLx 357/2011) în forma adoptată de Senat.
          PREŞEDINTE,                                          PREŞEDINTE,
     VASILE GHERASIM                                  RODICA NASSAR




    SECRETAR,                                              SECRETAR,  

   GHEORGHE CIOCAN                                        ION BURNEI
Întocmit,

Consilier Sofia Chelaru
Consilier Florin Danciu
Consultant Cristina Bologan

